ওসি জানান, জমি সংক্রান্ত বিরোধে সোমবার উপজেলার নওপাড়া ইউনিয়নের দূর্গাপুর গ্রামে নিজেদের মধ্যে মারামারি হয়। খবর পেয়ে পুলিশ গিয়ে ইদ্রিস মিয়া ও তার দুইপুত্র শামীম আহম্মেদ এবং শহিদুল ইসলামকে গ্রেফতার করে থানায় নিয়ে আসে। পরে মঙ্গলবার বিকালে আদালতে সোপর্দ করা হয়। অপর সূত্র জানায়, শামীম আহম্মেদ শিবিরের সাথে সংশ্লিষ্ট। ইতি পূর্বেও জেহাদী লিফলেটসহ শামীম আহম্মেদ গ্রেফতার হয়েছিল। সে চিহ্নিত শিবির কর্মী।